Τάσος Ρούσσος

Ο Τάσος Ρούσσος (Αθήνα, 1934 - Αθήνα, 24 Φεβρουαρίου 2015) ήταν Έλληνας διανοούμενος, φιλόλογος και μεταφραστής, ο οποίος βραβεύτηκε από την Ακαδημία Αθηνών, τον Δεκέμβριο του 2003, για το σύνολο της λογοτεχνικής του προσφοράς. Επιπλέον, βραβεύτηκε δύο φορές από την Εταιρεία Μεταφραστών Λογοτεχνίας για τη μετάφραση των απάντων του Αισχύλου και για τις μεταφράσεις των τραγωδιών του Σενέκα, και από την Εταιρεία Ελλήνων Θεατρικών Συγγραφέων για το μεταφραστικό του έργο στο αρχαίο δράμα. Έργα του έχουν μεταφραστεί στα αγγλικά, πολωνικά, ρουμανικά, ισπανικά, εσθονικά και σλοβένικα, ενώ πλήθος μεταφράσεών του από το αρχαίο δράμα, καθώς και από το κλασικό και σύγχρονο ρεπερτόριο έχουν παιχτεί από το Εθνικό Θέατρο και από διάφορους θιάσους.Τάσος Ρούσσος. mietbookstore.gr. Ανακτήθηκε στις 22/12/2024.

 Βιογραφία 
Ο Τάσος Ρούσσος γεννήθηκε στην Αθήνα το 1934. Πήρε πτυχίο φιλολογίας κι εργάστηκε ως καθηγητής στην ιδιωτική και τη δημόσια μέση εκπαίδευση. Από το 1978 δίδαξε νεοελληνική λογοτεχνία στη Δραματική Σχολή του Εθνικού Θεάτρου και διετέλεσε διευθυντής της από το 1989 μέχρι την αποχώρησή του, τον Σεπτέμβριο του 2007.Τάσος Ρούσσος. keimenabooks.gr. Ανακτήθηκε στις 22/12/2024. Aσχολήθηκε με τη λογοτεχνία (ποίηση, πεζογραφία, μετάφραση) και δημοσίευσε επιφυλλίδες, άρθρα και κριτικές λογοτεχνίας, ποιήματα και διηγήματα σε διάφορα περιοδικά κι εφημερίδες.Τάσος Ρούσσος. ianos.gr. Ανακτήθηκε στις 22/12/2024. Πέθανε στην Αθήνα το πρωί της Τρίτης 24 Φεβρουαρίου 2015, σε ηλικία 81 ετών. Ο Τάσος Ρούσσος ανήκει στη Δεύτερη Μεταπολεμική Γενιά.Πέθανε ο Τάσος Ρούσσος, πρώην διευθυντής της Δραματικής Σχολής του Εθνικού Θεάτρου. tanea.gr. 24/02/2015. Ανακτήθηκε στις 23/12/2024.

 Παραπομπές 

 Εξωτερικοί σύνδεσμοι 
 Βιβλιονέτ. Τάσος Ρούσσος.
 Εταιρεία συγγραφέων. Τάσος Ρούσσος.
 Κέντρο ελληνικής γλώσσας. Τάσος Ρούσσος.
 Ελένη Γκίκα. Αφιέρωμα: Τάσος Ρούσσος, ο εκφραστής του Φανταστικού στην Ελλάδα... «Αλήθεια, πού βρίσκεται όταν ονειρεύεται κανείς;». fractalart.gr. 25/02/2015. Ανακτήθηκε στις 23/12/2024.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες διηγηματογράφοι
Κατηγορία:Έλληνες μυθιστοριογράφοι
Κατηγορία:Έλληνες κριτικοί της λογοτεχνίας
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κατηγορία:Δεύτερη Μεταπολεμική Γενιά
Κατηγορία:Βραβευθέντες Ακαδημίας Αθηνών